विद्यापतिक मैथिली जे एकाधिक भाषा केँ भठ्ठा धरा कए सृजनात्मकताक व्याकरण सिखौलक ताहि मैथिली केँ अपन समकालीन अभिव्यक्ति सँ आओर उचाँस देबाक श्रेय जाहि किछु प्रमुख साहित्यकार केँ जाइत छनि ताहि मे एकटा महत्वपूर्ण नाम अछि 'यात्री'। मैथिली कविता मे आधुनिकताक पसार, प्रगतिवादक स्वर, यथार्थवादक विस्तार, जनतेचनाक हुंकार, लोकसरोकारी प्रवृतिक विचार एहि लेखनी सँ अपन पाँखि खोलैत अछि। हिनक कविताक कथानक मे मिथिलाक गाम, लोकाव्यवहार, माटि-पानिक सुवास, लोकक संघर्ष आ समृद्ध अतीतक अप्रतिम अभिव्यक्ति भेटैत अछि।
 माँ मिथिले, ई अंतिम प्रणाम!
 एक-एक सेकेन्ड बान्हल!
 सुनियन्त्रित एक-एक भाव!
 खंड प्रीति सोन्हगर उपायन?
 धर्म-अर्थ-काम-मोक्ष!
 टटका मंत्र थीक,
नबतुरिए आबओ आगाँ! !
 हमरा लोकनि दिअइ आशीर्वाद निश्छल मोने;
हे तिरहुत, हे मिथिले, ललाम !
 मम मातृभूमि, शत-शत प्रणाम !
 दुविधा कथीक संशय कथीक ?
 दुविधा कथीक संशय कथीक ?
 सोनित बोकरए जँ जुअएल जोंक,
तँ सफल तोहर बर्छीक नोंक !
 खएता न अयाची आब साग !
 ककरो खसतैक किएक पाग ?
 केओ आब कथी लै मूर्ख रहत ?
 केओ आब कथी लै कष्ट सहत ?
 केओ किअए हएत भूखैं तबाह ?
 केओ केअए हएत फिकरें बताह ?
 नहि पड़ल रहत, भेटतैक काज !
 सभ करत मौज, सभ करत राज !
 हे मातृभूमि, शत-शत प्रणाम! !
 आउ हे ऋतुराज,
नुकाएल छी कालक कोखिमेँ अनेरे।
 नीन छल आयल कतेक प्रयाससँ।
 स्वप्न देखल जे अहाँ उतरैत छी,
एकसरि नहुँ-नहुँ विमल आकाशसँ।
 कविक एहि कुटीरमे बैसलि रही।
 कमल तोड़ै लै अहाँ पैसलि रही।
 बान्हि देलहुँ हमर दूनू हाथकेँ।
 हम संशकित आँखि धरि मुनने छलहुँ,
स्नेहसँ सूँघल अहाँ ता' माथकेँ।
 फेर देखल कोनमे छी ठाढ़ि मा,
किछु कहय ओ किछु सुनय चाहैत छी।
 जाहिसँ शिरकेँ धुनय चाहैत छी।
 बाजि उठलहुँ अहाँ हे कल्याणमयि!
 उठह कवि! हमही थिकहुँ ओ देवता।
 आँखि मुनि, लय कल्पनाक सहायता।
 बाल्मीकिक कण्ठसँ फूटलि रही।
 छी उपेक्षित, पूल जनु टूटलि रही।
 तोर तन दौड़ैत छहु कोठाक दिस,
पैघ पैघ धनीक दिस, दरबार दिस।
 गरीबक दिस ककर जाइत छै नजरि,
के तकै अछि हमर नोरक धार दिस।
 ताहि व्यक्तिक सुखद स्वागत गानमे।
 घर, आङन, खेत ओ खरिहान मे।
 बान्हि देलियहु तोहर दूनू हाथकेँ।
 देशमाता छथि झुकौने माथकेँ।
 करइ छह अभिसार नीलाकाशमे।
 मन्द मलयानिलक मृदुच्छवासमे।
 तोँ जकर लगबैत छह सदिखन पता,
सुनह कवि! हमही थिकहुँ ओ देवता।
 जिन्दगी भरि जे अमृत-मन्थन करय,
जिन्दगी भरि जे सुधा संचित करय,
अमृत पीबासँ जगत वंचित करय,
मूर्ख रहि, हा! गाय टा चरबैत छथि।
 हाय! वन-गोइठा बिछैत फिरैत छथि।
 तानसेन कतेक रविवर्मा कते,
घास छीलथि वाग्मतीक कछेड़मे।
 छथि हेड़ायल महिसवारक हेँड़मे।
 गरीबक नेना कोना पढ़तैक रे!
 उठह कवि! तोँ दहक ललकारा कने,
गिरि-शिखरपर पथिक-दल चढ़तैक रे!
 सटल पाँजर बोनिहारक कानमे।
 चिर-उपेक्षित जनक गौरव-गानमे।
 साँझखन झिझरी खेलाइ छलाह तोँ।
 बनल रहितह जँ कनेक मलाह तोँ।
 आइ गूड़ा, काल्हि खुद्दी एहिना,
तोहर बहिकिरनी कोना निमहैत छहु?
 साँझ दैं छहु हाय! ओ पतलो जरा,
गारि, फज्झति मोन मारि सुनैत छहु।
 गालपरसँ कवि! हमहु बहि जाइ छी।
 कल्पनामय प्रकृति तोहर देखिकेँ,
की करू हम ऐंचि कय रहि जाइ छी।
 छह तोरा जकरा सङे एकात्मता,
सुनह कवि! हमही थिकहुँ ओ देवता।
 हे मातृभूमि, शत-शत प्रणाम ! Reviewed by Unknown on जून 11, 2017 Rating:
सदस्यता लें टिप्पणियाँ भेजें ( Atom )